kardosdrur/scandi-wiki huggingface dataset:
Jagtfalk

Jagtfalken (Falco rusticolus) er den største falkeart. Det er en rovfugl som yngler ved arktiske kyster og øer i Nordamerika, Europa og Asien. Den er hovedsageligt en standfugl, men nogle jagtfalke strejfer omkring efter ynglesæsonen eller om vinteren. Fjerdragten varierer gennem udbredelsesområdet med nuancer fra hvid til mørkebrun. Gennem århundreder er jagtfalken blevet brugt af mennesker til jagt. Den er et nationalt symbol i Island.

Referencer

Eksterne henvisninger 
 Beskrivelse af jagtfalk på Dansk Ornitologisk Forenings hjemmeside

Falke
Grønlands fugle
Islands fugle
Fugle fra Nordasien
Fugle fra Skandinavien
Kyrie Irving

Kyrie Andrew Irving (født 23. marts 1992) er en australsk/amerikansk basketballspiller, som spiller point guard for Dallas Mavericks i National Basketball Association (NBA). Irving blev valgt som den første i NBA Draften i 2011, foran bl.a. Kemba Walker, Kawhi Leonard og Iman Shumpert. Han etablerede sig hurtigt som en stjerne på et af NBA's mindre succesfulde hold. Cavaliers mistede den tidligere MVP LeBron James året før, Irving kom til klubben. Kyrie Irving blev valgt som Rookie of the year i sin første sæson og kom på All-star-holdet i sin anden sæson. Han vandt desuden NBA 3 Point Contest i 2013, hvor man kårer ligaens bedste 3-point-skytter, og han blev kåret som MVP i Allstar-kampen i 2014. Han kæmpede i dette års sæson meget med skader i knæet, og blev sidst på sæsonen opereret mod det. Det betød at han, sammen med Gordon Hayward, var den anden stjerne på Boston Celtics holdet som skulle holdes ude af rotationen.

Landshold 
Kyrie Irving er født i Australien, men flyttede som 2-årig til USA, så han havde muligheden for at spille for begge landshold. Landstræner Mike Krzyzewski udtog Irving til det amerikanske landshold, og Irving var med til at spille VM i 2014 samt OL i 2016 for USA.

Eksterne henvisninger 
  

Basketballspillere fra USA
Basketballspillere fra Australien
Deltagere for USA ved sommer-OL 2016
Basketballspillere ved sommer-OL 2016
Olympiske mestre fra USA
Medaljevindere ved sommer-OL 2016
Personer fra Melbourne
Metoprolol

Metoprolol (handelsnavn Selo-Zok®) er et lægemiddel i beta-blokker gruppen. Metoprolol anvendes bl.a. til behandling af hypertension, angina pectoris, arytmi, tyrotoksikose, hjerteinsufficiens og forebyggende mod migræne. Metoprolol er en β1-selektiv beta-blokker. Metoprolol anvendes klinisk som enten tartrat- eller succinatsalt.

Off-label benyttes lægemidlet i nogle tilfælde mod eksamensangst, da det nedsætter effekten af adrenalin på kroppen. Man skal dog være opmærksom på at sit blodtryk ikke bliver for lavt, da det kan forårsage svimmelhed, og andre komplikationer heraf.

Stereokemi 
Metoprolol indeholder en stereocenter og består af to enantiomerer. Dette er et racemat, dvs. en 1: 1 blanding af (R) - og (S) -formen:

Referencer

Eksterne henvisninger 
 Præparatside om Selo-Zok® på Pro.medicin.dk.

Lægemidler tilhørende hjerte og kredsløb
Grejsdalsløbet

Grejsdalsløbet er et motionscykelløb i Vejle, som siden 1989 er blevet kørt hvert år i maj. Deltagerantallet har gennem årene været konstant stigende. I 2013-udgaven var der således ca. 4200 tilmeldte. Af hensyn til den praktiske afvikling af begivenheden, der siden 2012 også har inkluderet en enkeltstart, er der sat en maksimumsgrænse på 4500 deltagere.

Motionsløbet arrangeres af Vejle Cykelmotion, og er i sin tid startet af ophavsmanden Henrik Nowak, som også er kunstneren bag skulpturen ‘Motionisten’ der viser grejsdalsløbets logi også. Man kan vælge mellem fem forskellige ruter: 40 km, 70 km, 130 km, 170 km og 200 km. Den længste rute fører rytter over 23 kategoriserede bakker. Heriblandt: Askebjerg, Munkebjerg, Kiddesvej, Koldingvej og Gl. Kongevej.

Løbet starter ved DGI-huset Vejle, hvor deltagerne også kører i mål. Undtagelsen er på 200 km-ruten, hvor målstregen siden 2009 har været placeret på Chr. Winthersvej. Umiddelbart inden rytterne når denne, skal de op ad Gl. Kongevej, som er den sidste af de 23 kategorisede bakker. På grund af denne bakkes placering og stejlhed betegnes den af mange motionister som den sværeste stigning i et dansk motionsløb. Gl. Kongevej er 300 meter lang og stiger med 14,8% i gennemsnit. Dertil kommer, at terrænet stiger både før og efter Gl. Kongevej. Den maksimale stigningsprocent er godt 19%.

Referencer

Eksterne henvisninger 
 Grejsdalsløbets hjemmeside

Motionscykelløb
Etableret i 1989
Sport i Vejle
Zittel

Zittel er et tysk efternavn, der henviser til blandt andre:

 Andrea Zittel (født 1965) - amerikansk kunstner
 Carl Zittel (1802–1871) - tysk teolog
 Karl Alfred von Zittel (1839–1904) - tysk geolog
 Michael Zittel (født 1951) - tysk skuespiller

Efternavne
Flemming Jensen (borgmester i Høje-Taastrup Kommune)

Flemming Jensen (28. februar 1928 i København – 10. oktober 2002) var en dansk politiker og lærer.

Han var søn af isenkræmmer Chr. L Jensen (død 1962) og hustru Ellen født Moses (død 1935), tog realeksamen fra Sorø Akademis skole 1945 og blev student fra Svendborg Gymnasium 1948. Han var lærer ved Tåstrup Realskole fra 1956, var en årrække faglærer i dansk, engelsk og historie og blev overlærer.

Jensen var konservativ politiker; han var landsformand for Konservative Gymnasiaster 1948-50, borgmester i Høje-Taastrup Kommune 1962-78 og igen 1982-83, medlem af Københavns Amtsråd 1970-71 og og medlem af Folketinget for Glostrupkredsen fra 1971 indtil jordskredsvalget 1973 og igen fra 1979 til 1990. Han forlod borgmesterposten 1983, da arbejdspresset forbundet med dobbeltmandatet blev for stort. Efterfølgeren blev Ebbe Korvin.

Han var desuden formand for Foreningen Norden i Taastrup 1964-66, medlem af bestyrelsen for Foreningen af kommuner i Københavns Amt fra 1962 og medlem af repræsentantskabet for Forstædernes Bank fra 1965. Han var Ridder af Dannebrog.

Han blev 14. november 1953 gift med Inger Margrethe Andersen (født 26. april 1932), datter af handelsgartner Johs. Andersen og hustru Ellen Margrethe født Eriksen.

Kilder 
 Kraks Blå Bog 1974 
 Opslag i Borgmesterfakta 

Riddere af Dannebrog
Borgmestre fra Det Konservative Folkeparti
Tidligere folketingsmedlemmer fra Det Konservative Folkeparti
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Personer fra København
Lærere fra Danmark
Personer i Kraks Blå Bog (afdøde)
Foreningsformænd fra Danmark
Flemming Jensen (borgmester i Lejre Kommune)

Flemming Jensen (født 11. maj 1942) er en dansk lokalpolitiker og forhenværende borgmester, valgt for Venstre.

Han er økonomidirektør. 2002 til 2007 var han borgmester i Bramsnæs Kommune, som blev nedlagt ved kommunalreformen. Fra 2007 til 2010 var han borgmester i Lejre Kommune. Han er stadig byrådsmedlem i kommunen.

Kilder 
 Opslag i Borgmesterfakta 
 "Tidligere borgmester runder de 70 - og genopstiller ikke" , SN.dk, 9. maj 2012.

Erhvervsfolk fra Danmark
Borgmestre fra Venstre
Danskere i 1900-tallet
Danskere i 2000-tallet
Midtsjællands Efterskole

Midtsjællands Efterskole er en bred, almendannende efterskole med et kristent værdigrundlag. Der er plads til 113 elever. Skolen lægger lige meget vægt på boglige fag som praktiske fag. Skolen har, udover en høj klassisk faglighed med blandt andet niveaudelt undervisning, fire hovedområder: 1) Friluftsliv, Natursport og Idræt 2) Musik og Teater 3) Håndværksfag 4) Verdensborger.

Eksterne henvsininger 
 Skolens hjemmside

Efterskoler
Lejre Kommune
Leon Bashir

Leon Israr Bashir (født 13. februar 1979) er en norsk-pakistansk skuespiller, manuskriptforfatter og instruktør fra Oslo. 

Bashir er som skuespiller bedst kendt fra filmene Izzat (2005) og Tomme Tønner (2010) samt tv-serien Kodenavn Hunter. I tillæg har han også været med i tv-serierne Familiesagaen de syv søstre og Fox Grønland samt filmen Schpaaa (1998). Som manuskriptforfatter har han skrevet manuskript til filmene Izzat (sammen med sammen med filmens instruktør, Ulrik Imtiaz Rolfsen) og Tomme Tønner. I sidstnævnte var han også instruktør.

Eksterne henvisninger 
 

Filminstruktører fra Norge
Personer fra Oslo
Manuskriptforfattere fra Norge
Filmskuespillere fra Norge
Tv-skuespillere fra Norge
Henrik Bielke (jægermester)

Henrik Bielke (1683 (døbt 12. september i Holmens Kirke) – 15. oktober 1736) var en dansk godsejer og jægermester.

Bielke kom 1695 på Det ridderlige Akademi i København, blev 1696 lærling i Søetaten og 1703 løjtnant, men tog afsked 1705. 1707 blev han ejer af Langholt i Kær Herred.

Han fik 1712 bestalling som kongelig jægermester i Joachim Christopher von Zepelins distrikt, dog uden gage, blev 1714 etatsråd, 1721 jægermester i Vendsyssel i Zepelins sted, samme år jægermester i Haderslev og Koldinghus Amter og 1731 konferensråd.

Han blev gift 1707 med Dorthea Jensdatter Rodsteen (1686 (døbt 30. oktober 1686 i Odder Kirke) - før 5. marts 1751), datter af Jens Rodsteen og Sophie Amalie von Gersdorff. Efter mandens død boede hun 1737 på Rathlousdal og 1738 på Rodsteenseje, men 1748 i Aarhus.

Han er begravet i Seest Kirke.

Kilder 
Danmarks Adels Aarbog 1946.

Danskere i 1700-tallet
Godsejere fra Danmark
Jægermestre fra Danmark
Henrik 2
Søofficerer fra Danmark
Konferensråder fra Danmark
Grønlandsmesterskabet i badminton

Grønlandsmesterskabet i badminton er det grønlandske mesterskab i badminton. Turneringen har været afholdt siden 1980.

Tidligere vindere

Eksterne henvisninger
Badminton Europe - Details of affiliated national organisations

Badminton i Grønland
Sportsarrangementer i Grønland
Joachim Christopher von Zepelin

Joachim Christopher von Zepelin (også Jochum Christoffer etc.) (ca. 1660 – 29. august 1727 i Odense) var en dansk godsejer og jægermester.

Han var søn af Joachim von Zepelin (ca. 1600 - 7. maj 1676 på Gneve) og Gisela Tugendreich von Möllendorf (død 13. april 1716). Han var 1681 page ved det danske hof, da der udgik kgl. brev i anledning af en strid om godset Gneve mellem ham og hans stedsøster Elisabeth von Zepelins mand, Carl Koch. Han ansøgte 1693 om at blive jægermester, da han havde lært jagtvæsenet, blev udnævnt 25. august, boede o. 1700 på Svenstrup Hovedgård (Onsild Herred), blev 21. oktober 1702 jægermester i Nørrejylland, 22. februar 1714 etatsråd. Zepelin boede i sine sidste år hos degnen i Trøstrup-Korup, flyttede senest til Odense.

Han ejede Refstrup. 1722 solgte han gården til byfoged Laurids Ammitzbølls enke Cathrine Iversdatter Erritzøe. Gradvist overtog Henrik Bielke Zepelins embeder som jægermester.

Han blev gift med Mette von der Brincken (gift 1. gang med Kaj Blome, død 1702).

Kilder 
Danmarks Adels Aarbog 1947.

Danskere i 1600-tallet
Danskere i 1700-tallet
Godsejere fra Danmark
Jægermestre fra Danmark
Joachim Christopher
Solbakken Skicenter

Solbakken Skicenter er et skisportscenter i Grønland, belliggende omkring 6 km øst for Sisimiut. Centret benyttes primært af lokale, men også turister benyttet centret. Centret ejer af selskabet Igloo Mountain, der planlægger en udvidelse af anlægget, hvorved centret vil blive Grønlands største skicenter.

Fodnoter 

Sisimiut
Vintersportssteder i Grønland
Vitello tonnato

Vitello tonnato er en italiensk ret af tyndtskåret kalvekød med en cremet mayonnaise-agtig sovs, som er blevet smagt til med tun.
Retten serveres enten kold eller ved stuetemperatur. Den bruges både som forret og som hovedret. Oprindeligt kommer den fra Italien, men den er også blevet populær i Argentina, hvor den kendes som vitel toné og er en del af traditionel julemad.

Sovsen bliver originalt lavet med fersk hvid tun, kogt i hvidvin, æbleeddike, løg og hvidløg som derefter bliver pureret med en blanding af olivenolie, vegetabilsk olie og æggeblommer for at lave en mayonnaise. Denne kan blandes op med forskellige ingredienser som ansjoser, cayennepeber, kapers og citronsaft. 

Mad fra Italien
Julemad
Fulehuk fyr

Fulehuk fyr ligger på skæret Fulehuk på vestsiden af Oslofjorden som det østligste punktet i Nøtterøy kommune i Vestfold og Telemark fylke i Norge. Fyrlygten blev tændt 1. november 1821. I 1841 blev fyret det første i landet med tågeklokke. Klokken blev udskiftet både i 1879 og 1885, den sidste gang på grund af et havari på skæret. I 1912 blev der bygget et naust, og fyret fik elektricitet i 1938. I 1989 blev Fulehuk fyr slukket, og erstattet af Hollenderbåen fyrlygte.

Den oprindelige fyrvogterbolig var bygget af sten, og var på en etage. I 1910 ble fyret påbygget en etage af træ. I perioder boede også fyrvogternes familier på fyret.

Fulehuk står ikke på Riksantikvarens liste over bevaringsværdige fyrstasjoner.

I 2005 købte Nøtterøy kommune fyret Fulehuk af Kystverket. En venneforening, Fulehuks venner, har påtaget sig ansvaret for vedligehold af stedet.

Stednavnet Fulehuk 
Oprindelsen til stednavnet Fulehuk er omstridt. Det kommer formentlig fra nederlandsk (Vuile Hoek = Det farlige næs), og har da ikke noget med fugle at gøre. Den sproglige parallel i norsk er ordet ful, som betyder skummel. Skrivemåden Fuglehuk er stadig i brug, og har vært brugt længe.

Kilder 
 Nøtterøy kommune (2002). Rundt deg blåner fjorder... vakre Nøtterøy

Eksterne henvisninger 
 TB.no: Se alle bildene fra fyrparadiset
 Fulehuks hjemmeside Fulehuk.no 

Nøtterøy
Oslofjorden
Fyr i Vestfold og Telemark
Alchisme cultellata

Alchisme cultellata er en insektart som blev beskrevet af Creão-Duarte og Albino Morimasa Sakakibara i 1997. Alchisme cultellata indgår i slægten Alchisme, og familien skjoldcikader. Der kendes ingen underarter.

Kilder 

Næbmunde
Anna-Grethe Dahl

Anna-Grethe Dahl (født 17. august 1951 i Voldum er en dansk politiker. Hun var i perioden 1998 til 2002 borgmester for Hadsten Kommune, på daværende tidspunkt valgt for Socialdemokraterne. Fra 30. november 2011 – 31. december 2013 var hun løsgænger i Favrskov Byråd.

Fodnoter 

Borgmestre i Hadsten
Borgmestre fra Socialdemokraterne
Niels Pape

Niels Jørgen Pape (4. juni 1938 – 4. april 2015) var en dansk kommunalpolitiker og borgmester.

Civil karriere 
Pape blev født i 1938 i Nørre Galten, hvor han voksende op og startede sin erhvervskarriere som landmand. Han skiftede i begyndelsen af 1960'erne erhverv efter endt uddannelse som landbrugstekniker fra Vejlby Landbrugsskole.

Politisk karriere 
Under kommunesammenlægningerne til den daværende Hadsten Kommune var Pape en af drivkræfterne bag foreningen af de tidligere Venstre-vælgerforeninger. Han blev valgt til byrådet i Hadsten Kommune ved 1989 og indtrådte i 1990. Fire år senere blev han spidskandidat for Venstre, som vandt valget. Derefter kunne han betræde borgmesterposten i én valgperiode fra 1994 til 1998.

Fodnoter 

Borgmestre i Hadsten
Borgmestre fra Venstre
São Tomé og Príncipe ved sommer-OL 2012

Sao Tome og Principe deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Herluf Eriksen

Herluf Eriksen (født 1. april 1924 i Flynder Sogn, død 6. juni 2016) var en dansk teolog, som var biskop over Århus Stift 1979-1994.

1. januar 1990 blev han Kommandør af Dannebrogordenen.

Eksterne henvisninger 
 

Biskopper over Århus Stift
Personer i Kraks Blå Bog (afdøde)
Kommandører af Dannebrog
Danskere i 1900-tallet
Personer fra Jylland
Pomlerende Lejrplads

Pomlerende Lejrplads på Møn er en af Danmarks ældste campingpladser og vel nok den mest originale. Den åbnede i 1927 og hed oprindeligt Liselund Camping. Den har ikke ændret sig meget gennem årene og de eneste faciliteter på pladsen er et lokum og koldt vand.

Eksterne henvisninger 
 Om Pomlerende Lejrplads 

Campingpladser i Danmark
Møn
Etableret i 1927
Monarker af Persien

Dette er en liste over konger og dronninger som herskede over forskellige dynastier i geografisk Stor-Iran.

Achaemenidiske dynasti (550 f.Kr.–330 f.Kr.)

Hellenistiske dynastier (330 f.Kr.–64 f.Kr.)

Kilder 

Irans historie
Persien
Hvidbjerg Strand Feriepark

Hvidbjerg Strand Feriepark ved Blåvand i Vestjylland er Danmarks største campingplads. Pladsen åbnedes i 1976 af familien Slaikjær og drives stadig af den samme familie.

Hvidbjerg Strand Feriepark har tidligere været kåret som Danmarks bedste plads. Yderligere har den tyske motorejerforening ADAC samt dens hollandske pendant, ANWB, flere gange anbefalet pladsen som en af de bedste. Pladsen af medlem af forbundet Leading Campings.

På campingpladsen er der et stort badeland med tilhørende wellness-område. I 2012 indviedes 15 fiskehytter, hvor man fra sin terrasse kan fiske i den sø, hytten er bygget ind over.

Eksterne henvisninger 

Campingpladser i Danmark
Etableret i 1976
Varde Kommune
Leading Campings

Leading Campings er et internationalt europæisk forbund af campingpladser. Forbundet har hovedsæde i Düsseldorf, Tyskland. Forbundet består af de førende campingpladser i Europa indenfor faciliteter, miljø samt aktiviteter. Forbundet tæller 34 campingpladser, hvoraf der er to i Danmark:

 Hvidbjerg Strand Feriepark
 Jambo Feriepark

Campingpladser
Internationale brancheforeninger
Daugavpils Ghetto

Daugavpils Ghetto () blev etableret kort efter Nazi-Tysklands besættelse af Letland i sommeren 1941 i en gammel befæstning i nærheden af byen Daugavpils i det sydlige Letland. Daugavpils var dengang som nu Letlands næststørste by og hovedbyen i landskabet Letgallen. Byen havde militær interesse med hovedveje samt et jernbaneknudepunkt. Før 2. verdenskrig var byen centrum for et blomstrende jødisk samfund i Letgallen, og var et af de vigtigste centre for jødisk kultur i Østeuropa. I løbet af den tyske besættelse af Letland blev størstedelen af jøderne i Letgallen myrdet som et resultat af den nazistiske udryddelsespolitik.

Eksterne henvisninger 

 Ministry of Foreign Affairs of the Republic of Latvia, Holocaust Education, Research and Remembrance in Latvia  

Ghettoer i Letland
Ghetto
Hollenderbåen fyr

Hollenderbåen fyr er et fyr som ligger midt i Oslofjorden i Nøtterøy kommune i Vestfold og Telemark fylke i Norge. Fyret er et af de nyeste i landet og blev sat i drift omkring 1990, hvor det erstattede Fulehuk fyr.

Hollenderbåen er et helautomatisk fyr og står i forbindelse med Kystverkets søtrafikcentral i Horten som overvåger skibstrafikken i Oslofjorden. Kamera på Hollenderbåen er et vigtigt værktøj i denne opgava.

Hollenderbåen er er ofte anvendt som rundingsmærke i ved kapsejladser.

Se også 
 Fyr i Norge

Ekstene kilder og henvisninger 
 Norsk fyrliste 2012, Kystverket

Fyr i Vestfold og Telemark
Nøtterøy
Henrik Moltke

Henrik Moltke kan henvise til flere personer:

 Henrik Moltke (amtmand) - en dansk amtmand (1799-1847)
 Henrik Moltke (journalist) - en dansk journalist (født 1976)
Ebbe Korvin

Ebbe Korvin (26. april 1929 – 28. marts 2013) var en dansk embedsmand og politiker.

Korvin blev i 1956 cand. jur. og fik snart efter ansættelse i Kirkeministeriet, hvor han arbejdede i 35 år og blev ekspeditionssekretær.

I midten af 1960'erne blev han politisk aktiv i Det Konservative Folkeparti og blev kredsformand i Køgekredsen. Ved denne kreds' opsplitning blev han i stedet formand for Glostrupkredsen. I 13 år var han medlem af kommunalbestyrelsen i Høje-Taastrup Kommune, hvor han blev formand for Socialudvalget og Kulturudvalget. Han var en kort overgang borgmester fra 1. juni til 1. december 1983, hvor han efterfulgte partifællen Flemming Jensen. Arbejdspresset sled dog på Korvin, som blev afløst af Laurids Christensen, ligeledes fra Det Konservative Folkeparti. 

Korvin var medlem af Bibelselskabets bestyrelse.

Han blev bisat fra Taastrup Nykirke.

Eksterne henvisninger 
 Opslag i Borgmesterfakta (NB: Efternavn stavet forkert) 
 "Navne", Jyllands-Posten, 8. april 2013.
 Konservative i Høje-Taastrup Kommune 

Jurister fra Danmark
Embedsmænd fra Danmark
Borgmestre fra Det Konservative Folkeparti
Danskere i 1900-tallet
I'm Still Standing

"I'm Still Standing" er en sang af den britiske sanger Elton John fra albummet Too Low for Zero (1983).

Udgivelse 
Sangen blev udgivet som albummets anden single i juli 1983 og blev skrevet af Elton John og Bernie Taupin. Teksten er ofte tolket til at Elton John synger om at overkomme problemer i sit private og professionelle liv, men er i virkeligheden en afspejling af Bernie Taupin og hans kamp for at komme sig efter sit mislykkede første ægteskab.

Sangen blev et stort hit og nåede førstepladsen i både Canada og Schweiz. I Storbritannien nåede sangen nummer fire på UK Singles Chart og i USA nummer tolv på Billboard Hot 100.

Musikvideo 
Musikvideoen blev instrueret af Russell Mulcahy og filmet i Cannes (InterContinental Carlton Cannes) og Nice på Côte d'Azur i Frankrig og indeholder farverne af det franske flag.

Formater og sporliste 
Amerikansk 7" single
 "I'm Still Standing" – 3:03
 "Love So Cold" – 5:08

Britisk 7" single
 "I'm Still Standing" – 3:03
 "Earn While You Learn" – 6:42

Britisk 12" single
 "I'm Still Standing" (Extended Version) – 3:45
 "Earn While You Learn" – 6:42

Hitlister

Musikere 
Elton John – piano, synthesizer, vokal
Davey Johnstone – elektrisk guitar, baggrundsvokal
Dee Murray – basguitar, baggrundsvokal
Nigel Olsson – trommer, baggrundsvokal

Referencer

Eksterne henvisninger 
Officiel tekst

Elton John-sange
Singler fra 1983
Knud Hee Lindhardt

Knud Hee Lindhardt (født 21. januar 1898 på Sasmosegård, Jyderup, død 31. december 1963) var en dansk officer.

Biografi 
Han var søn af dyrlæge Axel Lindhardt (1847-1905) og hustru Marie født Andersen (død 1925) og sønnesøn af Bendt Lindhardt, blev tømrersvend 1917 og bygningskonstruktør fra Odense Tekniske Skoles dagskole) 1920. Dernæst gik han officersvejen, blev sekondløjtnant i Ingeniørtropperne 1923, premierløjtnant i artilleriet 1926, gennemførte Hærens Officersskoles våbentekniske kursus 1929-32, blev kaptajnløjtnant i artilleriet 1935, fuldmægtig i Krigsministeriet 1936-38, kaptajn i artilleriet 1938, kontorchef i Krigsministeriet 1945, afdelingschef og oberstløjtnant 1946, afdelingschef i det nyoprettede Forsvarsministeriums 2. afdeling 1950, oberst 1952 og slutteligt generalmajor 1954.

Lindhardt var medlem af bestyrelsen for Københavns Officersforening 1932-46, formand for Krigsministeriets Erstatningsudvalg af 1945 og for Hærens Uniformskommission af 1945, medlem af det militære produktions-og forsyningsråd i London 1949, medlem af forretningsudvalget i Forsvarets Materielnævn 1953 og af forskellige ministerielle udvalg og kommissioner. Tildelt De Danske Skytte-, Gymnastik- og Idrætsforeningers hæderstegn. Han kom i bestyrelsen for Wejra 1963, men døde samme år. Han var Kommandør af Dannebrogordenen, Dannebrogsmand, bar Hæderstegnet for god tjeneste ved Hæren samt Sværdordenen.

Lindhardt blev gift 4. januar 1936 med Kirsten Tryde Vendel (født 1. september 1908 i København, død 29. januar 2004), datter af fabrikant, cand. pharm. Christian Vendel (død 1924) og hustru Cecilia født Tryde (død 1931).

Han er begravet på Frederiksberg Ældre Kirkegård.

Kilder 
 Kraks Blå Bog 1957
 Slægtsside

Eksterne henvisninger 
 

Personer i Kraks Blå Bog (afdøde)
Generalmajorer fra Danmark
Danskere i 1900-tallet
Kommandører af Dannebrog
Artilleriofficerer fra Danmark
Personer fra Jylland
Afdelingschefer fra Danmark
Modtagere af Sværdordenen
Selskabsskat

Selskabsskat er den skat som selskaber betaler af deres overskud. På samme måde som med personskat kan beskatningen tage udgangspunkt i indkomst, ejendomsbesiddelse eller selve virksomhedens eksistens. I de fleste jurisdiktioner beskattes virksomheder af deres indkomst. I nogle lande beskattes selskaber og personer efter samme principper.

Danmark 
Selskabsskatten i Danmark er pr. 2016 22% af selskabernes skattepligtige overskud. Som følge af den politiske aftale Vækstplan DK fra 2013 faldt selskabsskattesatsen fra 25% i 2013 til 24,5% i 2014, 23,5% i 2015 og 22% fra og med 2016.

De enkelte firmaers selskabsskat har været tilgængelige via SKATs hjemmeside.

Se også 
 Skat

Kilder 

Skatter